Չինուհին 13 սանտիմետրանոց մետաղյա գդալ է կուլ տվել, երբ փորձել է հանել կոկորդում մնացած ձկան փուշը - BlogNews.am
event_note05:47 , 23 ապրիլ 2019 visibility 552 commentմեկնաբանել
Չինաստանի Գուանդուն նահանգի Շենչժեն քաղաքի բնակչուհու մարսողական համակարգից 13 սանտիմետրանոց մետաղյա գդալ են հանել, հաղորդում է AsiaOne պարբերականը:
Կինը գդալը կուլ է տվել, երբ փորձել է հանել կոկորդում մնացած ձկան փուշը: Նա ավելի քան մեկ շաբաթ չի դիմել բժիշիկների օգնությանը, քանի որ ստամոքսում հայտնված գդալը որևէ ցավ կամ անհարմարության զգացողություն չի առաջացրել:
Տասներորդ օրը կինն, այնուամենայնիվ, որոշել է բուժզննում անցնել: Գդալը հայտնաբերվել և հեռացվել է: Ամբողջ գործընթացը, որի ընթացքում մասնագետները գդալը հորիզոնականից բերել են ուղղահայաց դիրքի և դուրս բերել օրգանիզմից, տևել է 10 րոպե: Բժշկի խոսքերով՝ եթե օտար մարմինը ժամանակին չհեռացվեր, հնարավոր է՝ ներքին արյունահոսություն սկսվեր: